L 343/64 Den Europæiske Unions Tidende 8.12.2006 KOMMISSIONENS FORORDNING (EF) Nr. 1804/2006 af 7. december 2006 om overgangsforanstaltninger som følge af Bulgariens og Rumæniens tiltrædelse for så vidt angår den reserve, der er oprettet i henhold til artikel 46 i forordning (EF) nr. 1043/2005 KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til traktaten om Bulgariens og Rumæniens tiltrædelse, under henvisning til akten om Bulgariens og Rumæniens tiltræ- delse, særlig artikel 41, stk. 2, og ud fra følgende betragtninger: (1), I Kommissionens forordning (EF) nr. 1043/2005 af 30. juni 2005 om gennemførelse af Rådets forordning (EF) nr. 3448/93 for så vidt angår eksportrestitutionsord- ningen for visse landbrugsprodukter, der udføres i form af varer, der ikke er omfattet af bilag I til traktaten, og kriterierne for fastsættelse af restitutionsbeløbet (!), bestemmes det, at ydelse af eksportrestitutioner for varer, med visse undtagelser, er betinget af, at der fore- lægges en restitutionslicens. (2) — Disse restitutionslicenser kan udstedes til erhvervsdri- vende i seks trancher i regnskabsperioden, idet der gælder ansøgningsfrister for hver tranche. Hvis der for en særskilt tranche er blevet indgivet eksportrestitutions- licensansøgninger for et mindre beløb end det, der er til rådighed for den pågældende tranche, kan de erhvervs- drivende indgive ansøgninger på ugentlig basis om resti- tutionslicenser for et eventuelt ikke opbrugt beløb, som der ikke er indgivet ansøgning om inden for den pågæl- dende tranche. Der må kun udstedes restitutionslicenser til ansøgere etableret i Den Furopæiske Union. (3) — I anledning af Bulgariens og Rumæniens kommende tiltrædelse kan erhvervsdrivende i disse nye medlems- stater på grund af sammenfaldet mellem helligdagspe- rioden og stoppet for indgivelse af ansøgninger på ugentlig basis om restitutionslicenser i perioden fra den 7. januar til (senest) den 21. januar kun i begrænset omfang ansøge om restitutionslicenser, der vil kunne anvendes i tidsrummet mellem tiltrædelsen og begyn- delsen af februar 2007. (1) EUT L 172 af 5.7.2005, s. 24. Senest ændret ved forordning (EF) nr. 1580/2006 (EUT L 291 af 21.10.2006, s. 8). (4) — Under disse omstændigheder bør der vedtages særlige midlertidige foranstaltninger, hvorefter sådanne erhvervs- drivende fritages fra kravet om at forelægge restitutions- licenser i perioden fra den 1. januar 2007 til den 28. februar 2007. (5) — Der bør derfor fastsættes visse undtagelser fra artikel 47, stk. 2, i forordning (EF) nr. 1043/2005, således at erhvervsdrivende i Bulgarien og Rumænien i perioden fra den 1. januar 2007 til den 28. februar 2007 kan gøre brug af fritagelsen i artikel 46, under forudsætning af at tiltrædelsesakten træder i kraft den 1. januar 2007. (6) — Af administrative årsager bør det fastsættes, at de særlige foranstaltninger, der vedtages i medfør af denne forord- ning, kun skal være gældende for gyldige ansøgninger, der indgives inden udløbet af det regnskabsår, der slutter den 15. oktober 2007. (7) — Dei denne forordning fastsatte foranstaltninger er i over- ensstemmelse med udtalelse fra Forvaltningskomitéen for Horisontale Spørgsmål i forbindelse med Handel med Forarbejdede Landbrugsprodukter uden for Traktatens Bilag I — UDSTEDT FØLGENDE FORORDNING: Artikel 1 Uanset artikel 47 i forordning (EF) nr. 1043/2005 gælder, for så vidt angår for det regnskabsår, der slutter den 15. oktober 2007, det i stk. 2, første afsnit, nævnte beløb på 75 000 EUR ikke for ansøgninger fra erhvervsdrivende etableret i Bulgarien og Rumænien, hvad angår udførsler, der finder sted i perioden fra den 1. januar 2007 til den 28. februar 2007. Artikel 2 Denne forordning træder i kraft med forbehold af, at traktaten om Bulgariens og Rumæniens tiltrædelse træder i kraft, og da på datoen herfor. Den udløber den 16. oktober 2007.